Case ID: 1004492
Sentence 4: Müraciəti ilə əlaqədar olaraq iddiaçıya bildirilmişdir ki, yaranmış zərurətlə əlaqədar olaraq sözü gedən yaşayış sahəsinin dövlət mənzil fonduna aid olub–olmaması barədə Sumqayıt şəhər İcra Hakimiyyətinə xx xxxxx 2019-cu il tarixli **********69 nömrəli sorğu ünvanlanmışdır.Sorğuya cavab olaraq, Sumqayıt şəhər İcra Hakimiyyətinin 571 nömrəli, xx xxx 2019-cu il tarixli məktubunda qeyd olunan yaşayış binasının Sumqayıt şəhər İcra Hakimiyyəti tərəfindən istismara (balansa) qəbul olunmadığı göstərilmişdir.Azərbaycan Respublikası Mülki Məcəlləsinin 1139-1.1,9.2-ci maddəsinə və‘Daşınmaz əmlakın dövlət reyestri haqqında” Azərbaycan Respublikası Qanununun 8.0.9.2-ci maddəsinə əsasənAzərbaycan Respublikasının Şəhərsalma və Tikinti Məcəlləsi qüvvəyə minənədək (2013cü il yanvarın 1-dək) inşa edilmiş çoxmənzilli binalara, qeyri-yaşayış binalarına və hündürlüyü 12 metrdən çox olan yaşayış evlərinə münasibətdə - torpaq sahəsi üzərində mülkiyyət, icarə və ya istifadə hüququnu təsdiq edən sənəd, müvafiq icra hakimiyyəti orqanı ilə razılaşdırılmış layihə, müvafiq icra hakimiyyəti orqanının tikilinin inşa edilməsinə icazə barədə qərarı, istismara qəbul aktı daşınmaz əmlak üzərində hüquqların əmələ gəlməsinin, başqasına keçməsinin, məhdudlaşdırılmasının (yüklülüyünün) və xitam verilməsinin dövlət qeydiyyatı üçün əsas hesab olunur.Azərbaycan Respublikası Mülki Məcəlləsinin 139-1.1.10.1-ci maddəsinə və "Daşınmaz əmlakın dövlət reyestri haqqında” Azərbaycan Respublikası Qanununun 8.0.10 1-ci maddəsinə əsasən Azərbaycan Respublikasının Şəhərsalma və Tikinti Məcəlləsi qüvvəyə mindikdən (2013-cü il yanvarın 1-dən) sonra inşa edilən, tikintisinə icazə tələb olunan tikinti obyektləri üçün - torpaq sahəsi üzərində mülkiyyət, icarə və ya istifadə hüququnu təsdiq edən sənəd, tikintiyə icazə verilməsi barədə qərar, tikinti layihəsinin memarlıq-planlaşdırma bölməsi, tikinti obyektinin istismarına icazə daşınmaz əmlak üzərində hüquqların əmələ gəlməsinin, başqasına keçməsinin, məhdudlaşdırılmasının (yüklülüyünün) və xitam verilməsinin dövlət qeydiyyatı üçün əsas hesab olunur.Beləliklə, qanunvericiliyin tələblərinə əsasən 2013-cü il yanvarın 1-dək inşa edilmiş və istismara qəbul edilməmiş, habelə 2013-cü il yanvarın 1-dən sonra inşa edilmiş və istismarına icazə verilməmiş tikinti obyektləri və ya onların ayrı-ayrı hissələri üzərində hüquqların daşınmaz əmlakın dövlət reyestrində qeydiyyata alınması nəzərdə tutulmayıb.